49. schôdza NR SR - 14.deň - B. popoludní
Dátum: 2026-05-05
Poslanec: Viskupič, Marián 
Druh vystúpenia: Vystúpenie v rozprave

Ďakujem pekne za slovo, pán predsedajúci. Kolegyne, kolegovia, no, máme tu ďalší z radu návrhov. A takto, ako sa k tomu postaviť? Prenesená daňová povinnosť ako nápad alebo ako možnosť, ako platiť DPH ako celok, dáva zmysel. Skutočne, ako bolo povedané, tak v stavebníctve sa to využíva. A jednoducho má to svoj zmysel. Dáva to zmysel, len pár vecí teda by som k tomu dovolil si povedať, že takéto niečo robiť, takto zásadne meniť DPH-čku, by som čakal, keby tuto sedeli aspoň traja, štyria, proste ľudia z Ministerstva financií a tuná by predstavoval ten návrh zákona minister financií. Skutočne takto meniť DPH-čku poslaneckým návrhom zákona považujem za neštandardné, nebezpečné, akokoľvek, hej? Čiže toto, toto, toto je podľa mňa, že veľký, veľký problém. Zároveň, keď sa vyberú takéto tri veľmi úzke oblasti, a ja tu ale súhlasím s tým, čo bolo povedané, že ten problém s DPH, s podvodmi, so všetkým tu existuje. Tak budem pozitívny, rád to počujem od kolegov z koalície, že vnímajú, že teda je tu veľký problém s výberom DPH, že len keby sme ho vyberali na úrovni Európskej únie, priemeru Európskej únie, tak proste do toho rozpočtu príde skoro o miliardu viacej ročne, hej? To sú skutočne nezanedbateľné peniaze. Ono to v podstate znamená, že by kľudne nemusela byť 23 %, ale 21 %, hej? Základná sadzba. Čiže tá myšlienka ako taká je správna. Len toto sú tak špecifické, tak úzke veci, že to spôsobí viacej problémov, keď to teda takto sa prijme ako tej pomoci, pretože zasa to bude nejaká ďalšia výnimka v úzkej oblasti, v izolovaných oblastiach. Jednoducho takto sa to skutočne nedá. Ja si myslím, že trebalo by tú myšlienku zobrať, ako tú myšlienku, ja ju beriem, že treba v tej DPH urobiť nejaký poriadok, aby sme teda poškodili podvodníkom, hej? A pomohli teda za prvé v štátnej kase a za druhé občanom, hej? Úplne, že OK. Len asi by som skutočne začal tým, že sadzba 5 %, 19 %, 23 %. Sám minister to vníma a vidí, že vlastne tie daňové sadzby sa zvýšili a ten výber nieže už, že proporčne nerastie. Pri vyšších daňových sadzbách je nižší výber DPH, hej? Tak takto veľký je ten rozsah toho problému. Ale z toho rozsahu problému, ktorý máme, kolegovci hovoria, že koľko to je teda veľa, ale to proste zoberie malilinká časť, hej? Je to z hľadiska tej úpravy toho problému, keby to hneď fungovalo, kozmetika. Čiže bolo by dobré sa fakt pozrieť naspäť. Treba sa vrátiť, že minimálne teda k dvom sadzbám. Ja by som, ja hovorím dokonca, že jedna sadzba by fungovala, jedna by fungovala DPH-čková, ale dobre, treba sa vrátiť k dvom sadzbám, zrušiť kopu tých výnimiek a toto by skutočne dokázalo pomôcť vlastne, aby tie podvody ich bolo menej, hej? Skutočne tá ambícia, aby sme vyberali DPH aspoň tak efektívne ako priemer Európskej únie, tá by tu byť mala, hej? Trošku ju tak cítim, preto som aj vystupoval a akože som rád. Len najprv sa urobí milión výnimiek z výnimiek, hej? Dneska aj tie potraviny. Dobre, nejaká malá časť je v 5 %. Potom sa urobila výnimka, že potraviny majú tú sadzbu 19 %. Teraz sa tam už vyrobilo, že asi štvrtina až tretina potravín sa z tej 19 % výnimky presunula do 23, hej? Proste tento guláš je taký, že to skutočne spôsobuje to, čo kolegovci hovorili. No a takisto tá prenesená daňová povinnosť, akože určite je to jedna z možností. Len fakt by som čakal, že s tým príde Ministerstvo financií. Dobre bolo povedané, aby som teda aj pochválil, že to teda potrebuje aj súhlas Európskej únie a že to potrebuje všetky tieto schválenia, aby to celé vedelo fungovať. A dokonca ešte, keď pochválim, že už dávno som nevidel z poslaneckého návrhu takéto odôvodnenie, že dáva to tam zmysel. Normálne si to fakt, kolegovci, pozrite, je tam šesť, sedem strán odôvodnenia, normálne, že validne napísaného, hej? Fakt, fakt. Len hovorím, že takto ako celok to nevie fungovať, ale normálne, že skúste na tom zapracovať, asi sa to do druhého čítania dostane a tam by sa možno-mohlo opustiť veci, ktoré normálne nejde spraviť tuto odtiaľto bez súhlasu aj únie, aj ministerstva, aj všetkého a dajme tam tie také nejaké základné veci, ktoré skutočne veľmi pomôžu. Pretože a teraz zasa budem reflektovať na slová pána ministra financií, ktorý tu stále rozpráva, že a koalícia a tu neprinášame nejaké riešenia, tak skutočne jedno z tých riešení je práve upratanie DPH. Fakt, to minimum, vlastne 500 miliónov proste by sa dalo získať len návratom naspäť, hej? Návratom k tomu, čo bolo dve sadzby a proste zmysluplnejšie usporiadanie tých sadzieb. To normálne, že to je fakt, hej? Proste ten výber. Vlastne 500 miliónov proste by sa dalo získať len len návratom naspäť, hej? Návratom k tomu, čo bolo, dve sadzby a proste zmysluplnejšie usporiadanie tých sadzieb. To normálne, že to je fakt, hej? Proste ten výber DPH-čky proste klesol týmito novými zmenami. Efektivita výberu klesla tak, že teda je to 500 miliónov. To je jeden percentuálny bod, hej? Čiže tých 500 miliónov sa dá získať len návratom naspäť. Len návratom naspäť, hej? To na šupu, hej? Môžete zrušiť transakčnú daň. Pomôže to, pomôže to ekonomike, pomôže to konkurencieschopnosti a bude to fungovať. Vlastne normálne, že dve muchy jednou ranou, hej? Oboje sa to dá kľudne spraviť v tomto, v tomto návrhu zákona. A potom samozrejme pokračujte ďalej, pokračujme ďalej, proste zapojte do toho Ministerstvo financií a pozrime sa na to, kde tá prenesená daňová povinnosť by dávala zmysel. Áno, v tom stavebníctve to určite určite pomohlo a pomohlo by to aj v ďalších oblastiach. Absolútne súhlasím a fakt to normálne, že rád čítam, keď to vidím od koaličných poslancov, že tam áno, píšu, že je tam veľký priestor na daňové úniky, že to je, že to tak je, že, že sú tam karusely, že tam je kadečo. Len ja sa pýtam, že čo sa v tom reálne za tejto vlády urobilo? No nič, a keby sa neurobilo nič, ešte by to bolo dobre, lebo sa urobilo proste horšie, hej? Že ten chaos, tie karusely, to všetko sa zmenami, ktoré sa za tejto vlády urobili, len len zhoršilo. Takže po jednej stránke. Teším sa, že je tu takýto návrh, ale treba sa treba sa fakt pozrieť na tie základné veci. Normálne, že nebude nám držať strecha, pokiaľ k nej neurobíte dobré základy. Skutočne v DPH-čke treba proste urobiť poriadne základy a pomôže to všetkým. Pomôže to štátu, hej, vyšším, efektívnejším výberom. Pomôže to štátu druhýkrát, pretože, keď menej peňazí sa dostane k podvodníkom, tak tí podvodníci budú slabší. To je veľmi cenný benefit, keď sa robí poriadok. No a tretia vec je, že by teda boli lepšie verejné financie na tom a nezaplatili, nemuseli by ľudia zaplatiť viacej. Týmto smerom, keď sa pohnete, kolegovia, tak normálne môžete pánovi ministrovi ukázať, že aha, máte prorastové opatrenia, po ktorých tak volal a 31. 3. ich chcel predložiť. Ďakujem pekne za pozornosť. Veľká tryska.